AFRIKAANSE SKOLE WEER GETEIKEN
Gepubliseer op 29 Desember 2010 | Geskryf deur Redaksie | | | Trefslae: 4276
In 'n interne memorandum vra 'n direkteur van 'n onderwys distrik in Pretoria 'n mandaat van die Gautengse onderwysdepartement om sekere Afrikaanse enkelmedium-skole in parallelmediumskole te verander.
Joe Mokhosi, opsteller van die memorandum, het gesê daar is groot druk op Engelse skole in die distrik en dit gaan volgende jaar vererger.
Die probleem van te min plek vir Engelse kinders in skole in Pretoria kom al van so lank as vyf jaar gelede. Mense soos Mokhosi wil die probleem nou oorgee aan Afrikaanse skole. Dis 'n gerieflike uitweg vir hom. Intussen is daar skole in Mamelodi wat letterlik leeg staan. Ouers het hul kinders na ander skole gestuur omdat hulle ordentlike onderrig vir hul kinders wou kry.